ananddey/assamese-wiki-corpus huggingface dataset:
উজৰা বাট

]] আৰু উজৰা বাট, উদয় শংকৰৰ বেলে ট্ৰুপ, (১৯৩৫-৩৭)

উজৰা বাট (; জন্ম: মুমতাজ; ২২ মে’ ১৯১৭- ৩১ মে’ ২০১০) ভাৰতীয় উপমহাদেশৰ এগৰাকী নাট্য ব্যক্তিত্ব। ১৯৬৪ চনত তেওঁ পাকিস্তানলৈ গুছি যায়। ভাৰততে বাস কৰা তেওঁৰ ভনীয়েক জোহৰা ছেহগলে উজৰা পাকিস্তানলৈ গুছি যোৱা কথাটো অলপো ভাল পোৱা নাছিল।

১৯৩৭ চনৰ পৰা আৰম্ভ কৰি সামাজিক বাধা নেওচি তেওঁ আৰু ভনীয়েক জোহৰাই উদয় শংকৰৰ বেলে কোম্পানীত অভিনেত্ৰী আৰু নৃত্যশিল্পী হিচাপে যোগদান কৰে আৰু ইউৰোপ আৰু আমেৰিকা ভ্ৰমণ কৰে। দ্বিতীয় বিশ্বযুদ্ধৰ অন্ত পৰাত যেতিয়া ভ্ৰমণৰ অন্ত পৰাত তেওঁ ভাৰতীয় গণনাট্য সংঘত যোগদান কৰে। ১৯৪০ আৰু ১৯৫০ৰ দশকটোত তেওঁ পৃথ্বী থিয়েটাৰৰ মূল মহিলা শিল্পী আছিল।

প্ৰাৰম্ভিক জীৱন

উত্তৰ প্ৰদেশৰ ৰামপুৰৰ উজৰা মুমতাজ নামেৰে তেওঁৰ জন্ম হৈছিল। দেউতাৰ নাম আছিল মুমতাজুল্লা খান আৰু মাকৰ নাম নাটিকুৱা বেগম। তেওঁলোক আছিল ৰোহিল্লা পাথান সম্প্ৰদায়ৰ।

কৰ্মজীৱন

১৯৩৭ চনত উদয় শংকৰৰ বেলে কোম্পানীত মঞ্চ জীৱন আৰম্ভ কৰে আৰু ১৯৪০ আৰু ৫০ দশকত পৃথ্বী থিয়েটাৰৰ শীৰ্ষৰ মহিলা শিল্পী হিচাপে কাম কৰে। ১৯৯৩ চনত ভগ্নী জোহৰা ছেহগলৰ সৈতে আইক থি নানীত অভিনয় কৰি চল্লিশ বছৰৰ বিৰতিৰ পিছত পুনৰ অভিনয় আৰম্ভ কৰে। তেওঁলোকে মুখ্য চৰিত্ৰত অভিনয় কৰিছিল আৰু অভিনেতা-অভিনেত্ৰীসকলৰ ভিতৰত আছিল তেওঁলোকৰ নাতিনী ছামিয়া মুমতাজ আৰু ভতিজী ছালিমা ৰাজা। ২০০৩ চনত লাহোৰত উন্মোচন কৰা এই নাটকখনে ভাৰত, পাকিস্তান আৰু ব্ৰিটেইন ভ্ৰমণ কৰে। লগতে ২০০৪ চনত পৃথ্বী থিয়েটাৰতো মঞ্চস্থ কৰা হয়। উজৰাক ১৯৯৪ চনত উৰ্দু নাটকৰ শিতানত সংগীত নাটক একাডেমী বঁটা প্ৰদান কৰা হয়; অনুশীলনকাৰী শিল্পীসকলক প্ৰদান কৰা এইটো ভাৰতৰ সৰ্বোচ্চ স্বীকৃতি।

তেওঁৰ শেষ মঞ্চ অভিনয় আছিল ২০০৮ চনত। পাকিস্তানৰ লাহোৰত ৯৩ বছৰ বয়সত তেওঁৰ মৃত্যু হয়।

তথ্যসূত্ৰ

শ্ৰেণী:সংগীত নাটক একাডেমী বঁটা বিজয়ী
শ্ৰেণী:পাকিস্তানৰ অভিনেত্ৰী
শ্ৰেণী:পাকিস্তানৰ ব্যক্তি
এডিন

এডিন হৈছে বছনিয়ান পুৰুষৰ প্ৰদত্ত নাম।

বাল্কনত পূৰ্বৰ যুগোশ্লাভিয়া ৰাষ্ট্ৰসমূহৰ বছনিয়াকসকলৰ মাজত এডিন জনপ্ৰিয়। এই নামটো হয় ইডেন নামৰ সংশোধন, যাৰ অৰ্থ হৈছে "আনন্দ"; নহয় আদীন নামৰ পৰিৱৰ্তন, যিটো আৰবী শব্দ دين (দিন)ৰ পৰা উদ্ভৱ হৈছে, যাৰ অৰ্থ হৈছে বিশ্বাস।এই অঞ্চলত এগৰাকী মহিলা সমতুল্যও আছে: এডিনা (উদাহৰণস্বৰূপে, এডিনা পাপো)।

তথ্যসূত্ৰ

শ্ৰেণী:উপাধি
গীতাৱলী ৰাজকুমাৰী

গীতাৱলী ৰাজকুমাৰী হৈছে অসমৰ এগৰাকী জনপ্ৰিয় অভিনেত্ৰী। চলচ্চিত্ৰ, ধাৰাবাহিক আদি বিভিন্ন মাধ্যমত তেওঁ অভিনয় কৰিছে।

উদ্ধৃতিসমূহ

স্কুলৰ সময়ত মই বৰ introvert আছিলোঁ। অভিনয় যে কৰিম সপোনতো ভবা নাছিলোঁ। এই জগতখনলৈ খুব আকস্মিক ভাৱে আহিলোঁ, মানুহৰ জীৱনত যে নভবাকৈও কিবাকিবি হয় তেনেকৈয়ে।
কিতাপতকৈ শ্ৰেষ্ঠ বন্ধু নাই, সঁচাকৈ কিতাপ এখনৰ ইমান এক শক্তি থাকে যে মানুহক কন্দুৱাই তুলিব পাৰে। চিনেমা বা নাটকেও কন্দুৱাই কিন্তু সেয়া সাময়িক, কিতাপৰ দৰে সি সাঁচ বহুৱাই যাব নোৱাৰে। কিতাপ পঢ়া মানুহৰ বুজন শক্তি বা আবেগিকভাৱে শক্তিশালী হয় বুলি মই ভাবোঁ।
মই চঞ্চল নাছিলোঁ, মই খুব শান্ত আছিলোঁ। মোক কোনেও আজিও ক’ব নোৱাৰে যে টকা-পইছাৰ কিবা এটা লালসা, কিবা এটা দিলে মই বিচলিত হৈ যাম।
মানুহে আচলতে টকা-পইচা, ধন সম্পত্তি বহুত কৰিব পাৰে, কিন্তু মানুহৰ যিটো মৰম সন্মান সেইটো কিন্তু টকা পইচা যে কিনিব নোৱাৰে। সন্মানটো গোটোৱাটোৱে আটাইতকৈ কষ্টকৰ কাম otherwise টকা-পইছাতো সকলোৰে থাকে।
মই এটা বস্তু খুব believe কৰোঁ, মানুহে যিটো কামেই কৰে honestly কৰিব লাগে আৰু নিজৰ যেতিয়ালৈকে ১০০% দিব নোৱাৰে, তেতিয়ালৈকে মানুহে সেই কামটোত আগবাঢ়িব নালাগে৷
সদায় সেই মানুহৰহে বদনাম হয় যাৰ নাম থাকে। গতিকে সমালোচনা থাকিবই আৰু সমালোচনা থকাটো ভাল কথা। গঠনমূলক সমালোচনা সদায়ে হ’ব লাগে। যিকোনো বস্তু Constructive হোৱাটো ভাল Destructive হোৱাতকৈ৷
মই ভাবোঁ সৰু সুৰা সহায় এটাও মানৱ সেৱা হ’ব পাৰে।

উৎস

শ্ৰেণী:অসমীয়া অভিনেত্ৰী
শ্ৰেণী:অসমীয়া নাৰী
শ্ৰেণী:অসমৰ ব্যক্তি
এবিঅ'ডান এছিয়েট

এবিঅ'ডুন এছিয়েট (; জন্ম:-৩ জানুৱাৰী ১৯৮৬) এগৰাকী নাইজেৰিয়ান নাৰ্ছ, লিংগ কৰ্মী, সম্প্ৰদায় উন্নয়ন কৰ্মী আৰু ৰাজনীতিবিদ। বৰ্তমান তেওঁ নাইজেৰিয়াৰ ৰাষ্ট্ৰপতি বোলা টিনুবুৰ জ্যেষ্ঠ বিশেষ সহায়িকা হিচাপে সম্প্ৰদায় সংঘবদ্ধকৰণৰ দিশত কৰ্মৰত৷

প্ৰাৰম্ভিক জীৱন আৰু শিক্ষা

নাইজেৰিয়াৰ অয়’ ৰাজ্যৰ অকো টাউনত জন্মগ্ৰহণ কৰা এবিঅ’ডুন এছিয়েট ইবাডানত ডাঙৰ-দীঘল হৈছিল। তেওঁ পোনপ্ৰথমে ইফেঅ’লুৱা নাৰ্চাৰী আৰু প্ৰাথমিক বিদ্যালয়ত পঢ়া-শুনা কৰে আৰু পিছলৈ ইবাদানৰ কুইন্স স্কুলত কনিষ্ঠ মাধ্যমিক শিক্ষা গ্ৰহণ কৰে। ইবাদানৰ মোলেটৰ ইউনাইটেড মিছনেৰী কম্প্ৰিহেন্সিভ কলেজত মাধ্যমিক শিক্ষা সমাপ্ত কৰি ২০০২ চনত তেওঁ ছিনিয়ৰ ছেকেণ্ডাৰী স্কুলৰ প্ৰমাণ পত্ৰ লাভ কৰে। 

এছিয়েটে অছুন ৰাজ্যৰ অগবোমোশ্ব’ৰ লাড’ক আকিণ্টোলা ইউনিভাৰ্চিটি অৱ টেকন’লজি (LAUTECH)ৰ পৰা নাৰ্চিং বিজ্ঞানত স্নাতক (বিএনএছচি) ডিগ্ৰী লাভ কৰে। ২০১৬ চনত ইবাদান বিশ্ববিদ্যালয়ৰ চিকিৎসা মহাবিদ্যালয়ৰ পৰা জনস্বাস্থ্য বিষয়ত স্নাতকোত্তৰ ডিগ্ৰী লাভ কৰে। ইয়াৰ উপৰিও তেওঁ কানাডাৰ ক’ডি ইণ্টাৰনেশ্যনেল ইনষ্টিটিউটৰ পৰা ডেভেলপমেণ্ট লিডাৰশ্বিপত ডিপ্লমা আৰু কমিউনিটি ডেভেলপমেণ্ট লিডাৰশ্বিপ আৰু পিছ বিল্ডিঙৰ চাৰ্টিফিকেট লাভ কৰিছে।

বেইজিঙৰ আন্তঃৰাষ্ট্ৰীয় ব্যৱসায় আৰু অৰ্থনীতি বিশ্ববিদ্যালয় (ইউ আই বি ই)ত আন্তঃৰাষ্ট্ৰীয় উন্নয়নত পি এইচ ডি ডিগ্ৰী লাভ কৰি আছে।

ৰাজনৈতিক জীৱন

ক্ষমতাত থকা আৰু স্থানীয় পৰ্যায়ত শাসিতসকলৰ মাজত থকা উল্লেখযোগ্য ব্যৱধান দূৰ কৰাৰ ইচ্ছাৰ ফলত ২০১৬ চনত এছিয়েটে নাগৰিক সমাজৰ সক্ৰিয়তাৰ পৰা পূৰ্ণকালীন ৰাজনীতিলৈ পৰিৱৰ্তিত হয়।

২০১৮ চনত তেওঁ অৰোজো ৱাৰ্ডত কাউন্সিলাৰ পদৰ বাবে আবুজা পৌৰসভাৰ এলেকা পৰিষদৰ নিৰ্বাচন আৰু ২০২২ চনত এএমএচিৰ ভাইচ চেয়াৰমেন হিচাপে আবুজা পৌৰ এলেকা কাউন্সিলৰ অধ্যক্ষ পৰিষদৰ নিৰ্বাচনত প্ৰতিদ্বন্দ্বিতা কৰে।

২০২২ চনৰ মে' মাহত তেওঁক নিযুক্তি দিয়া হয় আৰু আবুজা পৌৰসভাৰ এলেকা পৰিষদৰ সন্মানীয় অধ্যক্ষ আব্দুল্লাহী কেণ্ডিডোৰ আইচিটি, দাতা সংস্থা আৰু অসামৰিক সমাজৰ জ্যেষ্ঠ বিশেষ সহায়িকা হিচাপে তেওঁ কাৰ্যনিৰ্বাহ কৰে৷ এছিয়েটে তেওঁৰ ভূমিকাত চৰকাৰ আৰু বিভিন্ন সম্প্ৰদায়ৰ অংশীদাৰৰ মাজৰ সম্পৰ্ক শক্তিশালী কৰা অসংখ্য পদক্ষেপক আগুৱাই নিয়াত গুৰুত্বপূৰ্ণ ভূমিকা পালন কৰে।

২০২৪ চনত ৰাষ্ট্ৰপতি বোলা আহমেদ টিনুবুৱে (GCFR) নাইজেৰিয়াৰ উত্তৰ মধ্য অঞ্চলৰ বাবে সম্প্ৰদায়ৰ সংযোগৰ জ্যেষ্ঠ বিশেষ সহায়িকা হিচাপে এছিয়েটক নিযুক্তি দিয়ে৷ সম্প্ৰদায় উন্নয়ন, শাসন ব্যৱস্থা বৃদ্ধি আৰু ফলপ্ৰসূ সেৱা প্ৰদান নিশ্চিত কৰাৰ প্ৰতি তেওঁৰ প্ৰতিশ্ৰুতিৰ অংশ হিচাপে তেওঁ নাইজেৰিয়াত উত্তৰ মধ্য অঞ্চলৰ বাবে নাগৰিক সমাবেশ স্থাপন কৰিবলৈ নিজৰ কাৰ্যালয় ব্যৱহাৰ কৰে, যাৰ বৈশিষ্ট্য হৈছে নাগৰিকৰ সংযোগ আৰু সক্ৰিয়কৰণৰ সুবিধা প্ৰদান কৰা এটা মঞ্চ শাসন ​​প্ৰক্ৰিয়াত অংশগ্ৰহণ কৰা।

তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:ৰাজনীতিবিদ
শ্ৰেণী:জীৱিত ব্যক্তি
জৰ্জ ছান্তায়ানা

জৰ্জ ছান্তায়ানা বিশ্ব সাহিত্য আৰু দৰ্শন শাস্ত্ৰত এক পৰম বিষ্ময়।

জন্ম আৰু বংশ পৰিচয়

এক স্পনিচ পৰিয়ালত ১৮৬৩ চনৰ ডিচেম্বৰ মাহত মাদ্ৰিদ চহৰৰ জৰ্জ ছান্তায়ানাৰ জন্ম হয়। জন্মত আছিল তেওঁ কেথুলিক আৰু স্পেনিচ। শিক্ষাত আছিল সংস্কাৰ বাদী আৰু আমেৰিকান। এজন আধা আমেৰিকান বুলি খ্যাত ছান্তায়ানাই কিন্তু জীৱনৰ শেষ দিনলৈ স্পেইন দেশীয় নাগৰিকত্বৰ চিনাকি কঢ়িয়াই লৈ ফুৰিছিল। প্ৰকৃততে আমেৰিকাৰ সৈতে তেওঁৰ দুই ফালৰ পৰা তেজৰ সম্বন্ধ আছিল। তেওঁৰ সতিয়া ভাই ভনী বোৰেই কেৱল আমেৰিকান নাছিল। মাকৰ ফালৰ ককাক স্পেইন পৰা ক্ৰমশ স্কটলেণ্ড হৈ আহি আমেৰিকাৰ ভাৰ্জিনিয়াত নিগাজিকৈ থাকিবলৈ লৈছিল। ভাৰ্জিনিয়াতে মাকৰ শৈশৱ কাল পাৰ হৈছিল। দুটা বিভক্ত পৰিয়ালৰ কৰুণ স্মৃতিৰে জৰ্জৰ শৈশৱকাল বিজড়িত।

শিক্ষা

জৰ্জে বোষ্টেনতে প্ৰথমে বোষ্টেন লেটিন স্কুলত তেওঁ ইংলিছ ভাষাবেছ আয়ত্ত কৰিলে আৰু উচ্চ নম্বৰ লৈ হাভাৰ্ডত ভৰ্তি হয়। কিন্তু বুষ্টেন চহৰে তেওঁক খুব ভয় খুৱাইছিল, অকলশৰীয়া কৰি তুলিছিল আৰু নিৰাপত্তহীনতাত ভোগাইছিল, অভিজাত মানুহখিনিৰ মাজত নিজক কিবা এক ভুচুং পহু বুলি অনুভৱ কৰিব ধৰিলে। এই অবিমিশ্ৰ প্ৰতিক্ৰিয়াশীল তেওঁৰ লিখনিত ধৰা দিলে- ধৰ্মীয় সংস্কাৰ বাদৰ,উদাৰতাৰ আৰু বাণিজ্য বাদ,ভদ্ৰ ঐতিহ্যবাদ আৰু নৈতিকতা বাদ বিৰুদ্ধে সুতীব্ৰ প্ৰগতিবাদী ওকালতি হিচাপে।

সাহিত্যৰাজি

১৮৮০ চনৰ হাৰ্ভাদৰ বৌদ্ধিক পৰিমণ্ডলত এক আন্দোলিত হিল্লোল তোলা বিষয়বস্তু আছিল " পিউৰিটানিজম' বা শুচিবায়ুগ্ৰস্ত ধৰ্মীয় সংস্কাৰ বাদৰ বিপৰীতে এক উদৰ আৰু বৈজ্ঞানিক "প্ৰগেমেটিজম" সৃষ্টি কৰা। তাৰেই ফল হল ছান্তায়ানাৰ মনোৰম উপন্যাস "দ্য লাষ্ট পিউৰিটান।" ১৮৯৯ চনত হাৰ্ভাদৰ পৰা তেওঁ দৰ্শনত ডক্তৰেট উপাধি লয় আৰু এজন শিক্ষক হিচাপে তাত থাকিবলৈ লয়। শেষলৈ তেওঁ এজন অধ্যাপকলৈ পদোন্নতি হয়। ইয়াৰ আগতে তেওঁ চাৰ্লচ আগষ্টাছ ষ্টঙৰ সৈতে যুটীয়াভাৱে "ৱাকৰ বৃত্তি" লাভ কৰিবলৈ সক্ষম হয়। ১৯৩৬ চনত তেওঁৰ উপন্যাস "দ্য লাষ্ট পিউৰিটান " প্ৰকাশিত হয়। ১৯৪৪ ৰ পৰা ১৯৫৩ লৈ প্ৰকাশিত হয় তিনিটা খণ্ডত লিখিত আত্মজীৱনী " পাছ্নছ এণ্ড প্লে চেজ।" ১৯০৩ ৰ পৰা ১৯০৬ লৈ প্ৰকাশিত হয় " লাইফ অৱ ৰিজন।" ১৯২৭ ৰ পৰা ১৯৪০ ৰ ভিতৰত প্ৰকাশিত হয় " ৰিলমচ অৱ বিং।" জীৱন কালত তেওঁ সৰু বৰ প্ৰায় পঁচিশখন গন্থ প্ৰণয়ন কৰিছিল।

মৃত্যু

১৯৫২ চনত জীৱনৰ শেষ আশ্ৰয়থল ৰোম - নগৰীত জৰ্জ ছান্তায়ানাৰ জীৱন নাটৰ শেষ যৱনিকা পৰে।

তথ্যসূত্ৰ

শ্ৰেণী:স্পেইনৰ ব্যক্তি
জন বেনিষ্টাৰ গুডএনাফ

জন বেনিষ্টাৰ গুডএনাফ (জন্ম: ২৫ জুলাই ১৯২২) এগৰাকী আমেৰিকান অধ্যাপক আৰু কঠিন অৱস্থা পদাৰ্থ বিজ্ঞানী। তেওঁ বৰ্তমান অষ্টিনৰ টেক্সাছ বিশ্ববিদ্যালয়ত যান্ত্ৰিক অভিযান্ত্ৰিক আৰু মেটেৰীয়েল চাইন্সৰ অধ্যাপনা কৰি আছে। তেওঁ লিথিয়াম আয়ন বেটেৰীৰ উন্নতি সাধনৰ বাবে বিশেষ ভাবে জনাজাত। ইয়াৰ লগতে তেওঁ পদাৰ্থৰ চুপাৰএক্সচেঞ্জ নিৰ্ণয় কৰিবলৈ গুডএনাফ-কানামৰি নীতি আৱিষ্কাৰ কৰিছিল।
২০১৪ তেওঁ লিথিয়াম আয়ন বেটেৰীৰ উন্নতি সাধনৰ বাবে চাৰ্লছ ষ্টাৰ্ক ড্ৰেপাৰ প্ৰাইজ লাভ কৰিছিল। তেওঁ এম. ষ্টেনলী হুইটটিনগাম আৰু আকিৰা য়শ্বিন'ৰ সৈতে "লিথিয়াম আয়ন বেটেৰীৰ উন্নতি সাধনৰ বাবে" ২০১৯ বৰ্ষৰ ৰসায়ন বিজ্ঞানৰ নোবেল বঁটা লাভ কৰে। ইয়াৰ লগে-লগে তেওঁ নোবেল বঁটা লাভ কৰা আটাইতকৈ বৃদ্ধ ব্যক্তিত পৰিগণিত হয়।

তথ্য উৎস

বাহ্যিক সংযোগ

লিথিয়াম আয়ন বেটেৰীৰ ইতিহাস

শ্ৰেণী:পদাৰ্থ বিজ্ঞানী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ৰসায়ন বিজ্ঞানৰ ন'বেল বঁটা বিজয়ী
আচেনা

আচেনা মধ্যযুগৰ তুৰ্কীৰ গকতুৰ্ক সংস্কৃতিত পৌৰাণিক কাহিনীৰ সৈতে জড়িত এগৰাকী মাইকী পহুৰ নাম। গকতুৰ্কসকলৰ পূৰ্বপুৰুষ এগৰাকী মাইকী পহু বুলি দুটা ভিন্ন "পহু কাহিনী"ত উল্লেখ কৰা হৈছে যদিও নাম উল্লেখ কৰা হোৱা নাই। আচেনাৰ কিংবদন্তিটোত যুদ্ধৰ পৰা ৰক্ষা পোৱা এজন সৰু ল’ৰাৰ কথা কোৱা হৈছে; এটা মাইকী পহুই আঘাতপ্ৰাপ্ত শিশুটিক বিচাৰি উলিয়াই সুস্থ কৰি তুলিবলৈ স্তনপান কৰাই দিয়ে। পিছত ল’ৰাটোৰ দ্বাৰা গৰ্ভৱতী হোৱা মাইকী পহুটোৱে পশ্চিম সাগৰ পাৰ হৈ ক’চো পৰ্বতৰ ওচৰৰ এটা গুহা আৰু টোচাৰিয়ানসকলৰ এখন চহৰলৈ গৈ শত্ৰুৰ পৰা পলায়ন কৰে আৰু দহটা অৰ্ধপহু, অৰ্ধমান ল’ৰাৰ জন্ম দিয়ে। ইয়াৰে য়িজি নিছিডু তেওঁলোকৰ নেতা হৈ আছিনা বংশ প্ৰতিষ্ঠা কৰে, যিয়ে গকটুৰ্ক আৰু অন্যান্য তুৰ্কী যাযাবৰী সাম্ৰাজ্যসমূহৰ ওপৰত শাসন কৰিছিল।

কিছুমান সাংস্কৃতিক আখ্যান আৰু পৌৰাণিক বিৱৰণীত আচেনাৰ চৰিত্ৰটোক মাইকী পহুৰ সৈতে প্ৰতীকী সংযোগৰ সৈতে "বজকুৰ্ট" (তুৰ্কী ভাষাত ধূসৰ পহু) নামেৰে চিহ্নিত কৰা হৈছে, যিয়ে বহুমুখী অৰ্থৰ সৈতে এক উল্লেখযোগ্য আৰ্কিটাইপক সামৰি লৈছে।

আধুনিক যুগ

১৯৩০ চনত তুৰ্কী জনগোষ্ঠীয় জাতীয়তাবাদৰ উত্থানৰ লগে লগে তুৰ্কী পৌৰাণিক কাহিনীৰ বজকুৰ্ট, আচেনা আৰু এৰজেনেকনৰ দৰে ব্যক্তিত্বৰ শ্ৰদ্ধা পুনৰ উত্থান ঘটিছিল।

তুৰ্কী বায়ুসেনাৰ বয়িং কেচি-১৩৫ ষ্ট্ৰেট’টেংকাৰ টেংকাৰ স্কোয়াড্ৰনক ডাকনাম দিয়া হৈছে আচেনা।

তথ্য সূত্ৰ

শ্ৰেণী:তুৰ্কী কাহিনী
শ্ৰেণী:লোককথা
বিভা ঘোষ গোস্বামী

বিভা ঘোষ গোস্বামী (; ১২ জানুৱাৰী ১৯৩৪ – ৩ ফেব্ৰুৱাৰী ২০২২) এগৰাকী ভাৰতীয় ৰাজনীতিবিদ৷ তেওঁ পশ্চিম বংগৰ নৱদ্বীপ (অনুসূচিত জাতিৰ বাবে সংৰক্ষিত সমষ্টি)ক ৫, ৬, ৭, আৰু ৮ নং লোকসভাত প্ৰতিনিধিত্ব কৰিছিল। তেওঁ ভাৰতীয় কমিউনিষ্ট পাৰ্টি (মাৰ্ক্সবাদী)ৰ সদস্য আছিল।

প্ৰাথমিক জীৱন আৰু শিক্ষা

বিভা ঘোষৰ ১৯৩৪ চনৰ ১২ জানুৱাৰীত জন্ম হৈছিল৷ তেওঁ পূব বংগৰ (বৰ্তমান বাংলাদেশ) হিদিয়া গাঁৱত পিতৃ বনমালী গোস্বামী আৰু সুধামণি গোস্বামীৰ ঘৰত জন্ম হৈছিল। তেওঁ অনুসূচিত জাতিৰ সদস্যা। তেওঁ এম.এছ.টি.পি. জয়ছোৰ ছোৱালী হাইস্কুল আৰু কলিকতাৰ ব্ৰহ্ম বালিকা শিক্ষালয়ত অধ্যয়ন কৰে৷ পৰৱৰ্তী সময়ত তেওঁ লেডী ব্ৰাবৰ্ণত অধ্যয়ন কৰিবলৈ যায়।

কৰ্মজীৱন

লোকসভা

বিভা ঘোষ গোস্বামীয়ে ১৯৭১–৭৭ চনলৈ পঞ্চম লোকসভা, ১৯৭৭-১৯৭৯ চনলৈ ষষ্ঠ লোকসভা, ১৯৮০-১৯৮৪ চনলৈ সপ্তম লোকসভা আৰু অষ্টম লোকসভাত কাৰ্যনিৰ্বাহ কৰিছিল। লোকসভাত থকা সময়ছোৱাত ১৯৭৭-১৯৮৪ চনলৈকে শিক্ষা, সমাজ কল্যাণ আৰু সংস্কৃতি মন্ত্ৰালয়ৰ পৰামৰ্শদাতা সমিতি আৰু ১৯৮১ চনত হিন্দু বিবাহ আইন (সংশোধনী)ৰ যুটীয়া সমিতিৰ তেওঁ সদস্য আছিল।

১৯৮৫ চনত বিভা ঘোষে উদ্যোগত নিয়োজিত মহিলাসকলৰ বাবে সম্পদ যোগান ধৰিবলৈ আৰু কল্যাণৰ ব্যৱস্থা কৰিবলৈ ৩৭ নং বিল উত্থাপন কৰে। বিধেয়কখন বাতিল হয়।

সংঘ আৰু কাৰ্যালয়

১৯৭২ চনৰ পৰা নদিয়া জিলা, পশ্চিম বংগ গণতান্ত্ৰিক মহিলা সন্থাত সভানেত্ৰীৰ দায়িত্ব পালন কৰা বিভা ঘোষ গোস্বামীয়ে ১৯৭৪ চনৰ পৰা ১৯৭৯ চনলৈকে উপ-সভাপতি হিচাপে কাৰ্যনিৰ্বাহ কৰিছিল। ১৯৮১ চনৰ পৰা তেওঁ নিখিল ভাৰত গণতান্ত্ৰিক মহিলা সন্থাৰকাৰ্যনিৰ্বাহক সমিতিৰ সদস্য আছিল। ১৯৬০ চনৰ পৰা গোস্বামীয়ে সদৌ বংগ শিক্ষক সন্থাত বিভিন্ন পদবীত কাৰ্যনিৰ্বাহ কৰিছিল৷ তেওঁ পশ্চিম বংগ ৰাজ্যত ১৯৭৭ চনৰ পৰা ১৯৮২ চনলৈকে কল্যাণ পৰামৰ্শদাতা সমিতিৰ লগত জড়িত আছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:পশ্চিমবঙ্গৰ ব্যক্তি
ভেদাই লতা

ভেদাই লতা, পাদুৰী লতা বা পাদ্ৰী লেৱা (বৈজ্ঞানিক নাম: Paederia foetida; কাছাৰ: মুকুন্দ লতা; গাৰো: পাছুম; কছাৰী: চা-খি-ফু; কুকি: ৱেই-নাম-ব্ৰাং; খাচিয়া: মেই-ইন্-টু) এবিধ গুল্মজাতীয় উদ্ভিদ। ইংৰাজীত এই লতাক ভিন্ন নাম যেনে 'skunkvine', 'stinkvine', বা 'Chinese fever vine' বুলি জনা যায়।

এই লতাৰ পাত বা কাণ্ড মুচৰি দিলে চালফাৰৰ দৰে গন্ধ (sulphurous odour) ওলায়। এই গন্ধৰ কাৰণ হ’ল ভেদাই লতাৰ পাত বা কাণ্ডত ছালফাৰৰ যৌগ যেনে ডাইমিথাইল ডাইছালফাইড (dimethyl disulphide) থাকে। মোহোৰি দিলে এই যৌগ থকা তেল বাহিৰ হয় আৰু তীব্ৰ গন্ধ ওলায়। এইকাৰণতে লতাবিধক অসমৰ বিভিন্ন অঞ্চল বিশেষে পাদুৰী লতা, পাদ্ৰী লেৱা, পাত ভাদুলী আদি বিভিন্ন নামেৰে জনা যায়।

বিস্তৃতি

ভেদাই লতা ক্ৰান্তীয় এছিয়াৰ থলুৱা উদ্ভিদ কিন্তু বৰ্তমান পলনেছিয়া, মেলানেছিয়া আৰু উত্তৰ আমেৰিকাতো পোৱা গৈছে। তদুপৰি ভাৰতৰ উত্তৰ-পূব আৰু পূবৰ ৰাজ্যকেইখনত এই লতা পৰম্পৰাগত খাদ্যতো ব্যৱহাৰ কৰা হয়।

চিত্ৰভঁৰাল

তথ্যউৎস

শ্ৰেণী:গুল্ম
শ্ৰেণী:শাক
শ্ৰেণী:ঔষধি উদ্ভিদ
শ্ৰেণী:ভাৰতীয় উদ্ভিদ
শ্ৰেণী:অসমৰ উদ্ভিদ
অ'নাগাৰ

অ'নাগাৰ (/ˈɒnədʒər/; Equus hemionus/ˈɛkwəs hɪˈmaɪənəs/) এছিয়া মহাদেশত পোৱা এবিধ বনৰীয়া গাধ। জাৰ্মান প্ৰাণীবিজ্ঞানী পিটাৰ চাইমন পালাছে ১৭৭৫ চনত অ'নাগাৰ সম্পৰ্কে প্ৰথম বৰ্ণনা কৰে আৰু বিজ্ঞানসন্মত নামাকৰণ কৰে। এইবিধ প্ৰাণীৰ ছটা উপপ্ৰজাতি আছে, ইয়াৰে দুটা ইতিমধ্যে বিলুপ্ত হৈ গৈছে।

এটা প্ৰাপ্তবয়স্ক এছিয়ান বনৰীয়া গাধৰ ওজন প্ৰায় ২০০–২৬০ কিলোগ্ৰাম (৪৪০–৫৭০ পাউণ্ড) হয় আৰু মূৰৰ পৰা শৰীৰলৈকে ইয়াৰ দৈৰ্ঘ্য প্ৰায় ২.১ মিটাৰ (৬.৯ ফুট) মান হয়। ইহঁতৰ ছালৰ ৰং ৰঙা বাদামী বা হালধীয়া বাদামী আৰু পিঠিৰ ঠিক মাজভাগলৈকে এটা বহল ক’লা দাগ থাকে। বেছিভাগ ঘোঁৰা আৰু গাধৰ দৰে, অ'নেগাৰবিলাকক কেতিয়াও পোহনীয়া কৰা নাযায়। ইহঁত অতি বেগী প্ৰাণী, ৬৪ কিলোমিটাৰ (৪০ মাইল প্ৰতি ঘণ্টা)ৰ পৰা ৭০ কিলোমিটাৰ (৪৩ মাইল প্ৰতি ঘণ্টা) বেগত দৌৰিব পাৰে। আফ্ৰিকান বন্য গাধৰ সৈতে অ'নাগাৰৰ ওতঃপ্ৰোত সম্পৰ্ক আছে, কিয়নো দুয়োৰে পূৰ্বপুৰুষ একেই আছিল। এসময়ত কিয়াঙক অ'নাগাৰৰ উপপ্ৰজাতি বুলি গণ্য কৰা হৈছিল, কিন্তু বৰ্তমান ইয়াক পৃথক প্ৰজাতি হিচাপে গণ্য কৰা হয়।

এসময়ত অ'নাগাৰ দক্ষিণ-পশ্চিম আৰু মধ্য এছিয়াৰ পৰা আৰম্ভ কৰি উত্তৰ এছিয়াৰ দেশবিলাকত (যেনে ইজৰাইল, চৌদি আৰব, ইৰাক, জৰ্ডান, ছিৰিয়া, আফগানিস্তান, ৰাছিয়া, চাইবেৰিয়া) বিস্তৃত আছিল। আনকি প্ৰাগঐতিহাসিক যুগত ইউৰোপ জুৰি ইহঁতৰ বিচৰণ আছিল। বিংশ শতাব্দীৰ আৰম্ভণিৰ ফালে, মধ্যপ্ৰাচ্য আৰু পূব এছিয়াৰ বেছিভাগ অঞ্চলৰ পৰা এই প্ৰজাতিটো হেৰাই যায়। বৰ্তমান ইৰাণ, পাকিস্তান, ভাৰত আৰু মংগোলিয়াৰ মৰুভূমি আৰু অন্যান্য শুষ্ক অঞ্চলত অ'নাগাৰ দেখিবলৈ পোৱা যায়। ইয়াৰ উপৰিও তৃণভূমি, প্ৰেইৰী, ষ্টেপ আৰু ছাভানা অঞ্চলতো ইহঁতৰ বিচৰণ দেখা যায়।

আন বৃহৎ তৃণভূমিৰ প্ৰাণীবোৰৰ দৰে অ'নাগাৰো অবৈধ চিকাৰ আৰু বাসস্থান ধ্বংসৰ বাবে বিপন্ন হৈ পৰিছে। আগত ইহঁতক বিপন্ন প্ৰজাতি হিচাপে তালিকাভুক্ত কৰা হৈছিল, কিন্তু ২০১৫ চনত IUCN Red Listত ইহঁতক প্ৰায়-বিপন্ন হিচাপে শ্ৰেণীবদ্ধ কৰা হয়। অ'নাগাৰৰ পাঁচটা উপপ্ৰজাতিৰ ভিতৰত এটা বিলুপ্ত, দুটা বিলুপ্তপ্ৰায় আৰু দুটা বিপন্ন হোৱাৰ কাষ চাপিছে। চীনত ইহঁতৰ অৱস্থিতি সম্পৰ্কে সঠিক তথ্য পোৱা নাযায়। আৰব উপদ্বীপ, ইজৰাইল আৰু জৰ্ডানত বিলুপ্ত হৈ যোৱা ছিৰিয়াৰ বন্য গাধৰ ঠাইত পাৰ্চী অনেজাৰক পুনৰ প্ৰৱৰ্তনৰ প্ৰচেষ্টা চলি আছে।

তথ্যসূত্ৰ

শ্ৰেণী:প্ৰাণীজগত
শ্ৰেণী:এছিয়া
অপূৰ্ব কুমাৰ শইকীয়া

অপূৰ্ব কুমাৰ শইকীয়া হৈছে অসমীয়া ভাষাৰ এজন গল্পকাৰ। তেওঁ পেচাত এজন চিকিৎসক। তেখেতে ‘বেংছতা’ শীৰ্ষক গল্প সংকলনৰ বাবে ২০২০ বৰ্ষৰ অসমীয়া ভাষাৰ সাহিত্য অকাডেমি বঁটা লাভ কৰে।

জন্ম

তেখেতৰ জন্ম হয় ১৯৬২ চনৰ ২১ অক্টোবৰত। জন্ম স্থান নগাঁও জিলাৰ ডিফলু সত্ৰত।

শিক্ষা

গুৱাহাটী মেডিকেল কলেজৰপৰা এম.বি.বি.এছ.আৰু এম.এছ.(চকু বিশেষজ্ঞ)

চাকৰি জীৱন

মুখ্য চিকিৎসা বিষয়া ই.এছ. আই. চি. মডেল হাস্পতাল, খানাপাৰা, গুৱাহাটী।

প্ৰকাশিত গ্ৰন্থ

ব্যৰ্থ নায়ক, লয়াৰ্ছ বুক ষ্টল (১৯৯৮)
বিষয়: প্ৰেমৰ সংবিধান, ৰেণু প্ৰকাশ (২০০০)
মাটি আখৰা, ক্ৰান্তিকাল প্ৰকাশন (২০০৩)
বজাৰত এদিন, বাণী মন্দিৰ (২০০৭)
লিংগমুক্ত পৃথিৱীৰ সাধু, আঁক-বাক প্ৰকাশন (২০১১)
বেংছতা, আঁক-বাঁক প্ৰকাশন (২০১৬)
অসমীয়া মানুহৰ জিন, এক্সেল প্ৰিণ্টাৰ্ছ, (প্ৰবন্ধ সংকলন,২০১৬)
চ’তৰ উৰহী, পাঞ্চজন্য প্ৰকাশন (২০১৯)
ৰান্ধনি বেলি,আঁক-বাঁক প্ৰকাশন
মনৰ ডাক্তৰ,আঁক-বাঁক প্ৰকাশন

সম্পাদনা

দেশী-বিদেশী গল্প সম্ভাৰ, অসম সাহিত্য সভা (২০২১)

বঁটা আৰু সন্মান

২০২০ বৰ্ষত ‘বেংছতা’ গল্প সংকলনৰ বাবে সাহিত্য অকাডেমি বঁটা লাভ।
যাদৱ শৰ্মা সোঁৱৰণী বঁটা, বজাৰত এদিনলৈ শ্ৰেষ্ঠ গ্ৰন্থৰ বাবে।
অন্তৰ্লিপি সাহিত্য বঁটা।
ইণ্ডিয়ান মেডিকেল এছ’চিয়েশ্যনৰ লিটাৰেৰী এক্সলেন্স বঁটা।
মৰমলেণ্ড বছৰটোৰ শ্ৰেষ্ঠ সাহিত্যিকৰ বঁটা
সাহিত্য একাডেমী, (নতুন দিল্লী)ৰ কথা-সন্ধি সন্মান।
চ’তৰ উৰহী গ্ৰন্থৰ বাবে অসম সাহিত্য সভাৰ অম্বিকাগিৰী ৰায়চৌধুৰী বঁটা।

তথ্যসূত্ৰ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া গল্পকাৰ
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
ভাৰতৰ ভিছা নীতি

ভাৰত দৰ্শনলৈ অহা দৰ্শকে ভিছা ৰেহাই পোৱা কোনো এখন দেশৰ পৰা নাহিলে ভিছা লব লাগিব। কিছুমান দেশৰ নাগৰিকে আগমনৰ সময়ত ভিছা বা ই-ভিছা অনলাইনত লাভ কৰিব পাৰে, আনহাতে আন কিছুমানে ভাৰতীয় কূটনৈতিক মিছনৰ পৰা ভিছা লাভ কৰিব লাগিব।

ভিছা নীতিৰ মানচিত্ৰ

স্বাধীনতা আন্দোলন

তলত উল্লেখ কৰা দুখন দেশৰ নাগৰিকসকলক ভাৰতত প্ৰৱেশ কৰিবলৈ ভিছা বা পাছপ’ৰ্টৰ প্ৰয়োজন নাই, আৰু ভাৰতত থকাৰ কোনো সীমা নোহোৱাকৈ থাকিব আৰু কাম কৰিব পাৰে। কিন্তু ভাৰতত প্ৰৱেশ কৰাৰ আগতে তেওঁলোকে মূল চীন, হংকং, মাকাউ বা পাকিস্তানৰ পৰা আহিব নালাগে বা তাৰ মাজেৰে ট্ৰেনজিট কৰিব নালাগে।

ভাৰতৰ বহিঃৰাজ্যৰ নাগৰিক আৰু ভাৰতীয় মূলৰ ব্যক্তি

বৈধ ভাৰতীয় বহিঃৰাজ্যৰ নাগৰিক কাৰ্ড বা ভাৰতীয় মূলৰ কাৰ্ড থকা ব্যক্তি বিদেশী নাগৰিকসকলে ভিছাৰ প্ৰয়োজনীয়তাৰ পৰা ৰেহাই পায় আৰু ভাৰতত কোনো ধৰণৰ থকাৰ সীমা নোহোৱাকৈ থাকিব আৰু কাম কৰিব পাৰে।

অনিৰ্দিষ্ট স্থিতি বা বাসৰ অনুমতি

D O
D O S

D O
D O S

D O
D O S

D O

৯০ দিন

D O S
D O
D O S
D O
D
D O
D
D O S
D O Sp
D O
D O S
D O S
D O
D
D O S
D O S
D O
D O
D O S
D O S
D
D O S
D
D O S
D O
D O
D O S Sp

D O
D O S
D
D O S
D O
D
D
D O
D O S
D
D O S
D
D O
D O
D O S
D O
D O
D O
D O S
D
D
D O
D
D O S
D
D O
D

D O S
D O
D O
D O
D
D O
D O
D O
D O
D O
D
D O
D O
D O
D O
D O S
D
D
D O S Sp
D O
D O
D O C
D O
D O S
D
D
D O Sp

D
D O S
D O
D O S
D O
D O S
D O
D O
D O
D O
D O
D
D
D
D
D O S
D O
D O Sp
D
D O
D O Sp
D
D O S
D O
D
D

৬০ দিন

D O

D O Sp

D O

D

৪৫ দিন

D O

৩০ দিন

D
D O
D O S
D O
D O

D
D O S
D O
D O S
D O

D O
D O S
D O
D
D O

১৪ দিন

D O

C - কনছুলাৰ পাছপ’ৰ্ট
D - কূটনৈতিক পাছপ’ৰ্ট
O - কাৰ্যালয় পাছপ’ৰ্ট
S - সেৱা পাছপ’ৰ্ট
Sp - বিশেষ পাছপ’ৰ্ট

ভৱিষ্যতৰ পৰিৱৰ্তন

ভাৰতে তলত উল্লেখ কৰা দেশসমূহৰ সৈতে ভিছা ৰেহাই চুক্তি স্বাক্ষৰ কৰিছে, কিন্তু সেইবোৰ এতিয়াও বলবৎ হোৱা নাই:

দেশ
পাছপ’ৰ্ট
চুক্তি স্বাক্ষৰ হোৱা দিন

কূটনৈতিক, অফিচিয়েল
১৭ ছেপ্তেম্বৰ ২০২৪

কূটনৈতিক চৰকাৰী কাৰ্যালয়, সেৱা
৩ জুলাই ২০২৪

কূটনৈতিক, অফিচিয়েল
১৬ এপ্ৰিল ২০২৪

কূটনৈতিক, অফিচিয়েল
২০২১ ফেব্ৰুৱাৰী

তথ্য সূত্ৰ

শ্ৰেণী:ভাৰত
ৰৌশনী ৰসাইলী

ৰৌশনী ৰসাইলী (নেপালী: रोशनी रसाइली) নেপালৰ এগৰাকী দ্বৈত আৰু লোক-সংগীতৰ গায়িকা। নেপালী সংগীত জগতলৈ তেওঁৰ অৱদানৰ বাবে তেওঁ পৰিচিত। ১৯৮৪ চনত নেপালৰ বাগলুং জিলাত তেওঁ জন্মগ্ৰহণ কৰিছিল। ২০০৯ চনত তেওঁৰ প্ৰথম গীত "কতি পলায়ো ডালি" মুক্তিৰ জৰিয়তে সংগীত জীৱন আৰম্ভ কৰে। সংগীত ক্ষেত্ৰখনত ১৪ বছৰীয়া কেৰিয়াৰ গঢ়ি তেওঁ দ্বৈত আৰু লোকগায়ন দুয়োটাতে এগৰাকী বিশিষ্ট ব্যক্তিত্বত পৰিণত হৈছে। মুটু বিঝাউনে" তেওঁৰ সংগীত প্ৰথম সংগীত এলবাম আছিল।

বিৱৰণ

ৰৌশনী ৰসাইলী এগৰাকী নেপালী লোক-গায়িকা। ১৫ বছৰতকৈও অধিক সময় ধৰি তেওঁ সক্ৰিয়ভাৱে সংগীতৰ সৈতে জড়িত হৈ আছে। "৩৩ কিলো ছান", "বট্টী পাছল", "ছালি বিনা" আদি তেওঁৰ সংগীত জীৱনৰ কিছুমান জনপ্ৰিয় গীত। সংগীত আৰু মনোৰঞ্জন উদ্যোগ শাখাত শ্ৰেষ্ঠ মহিলা নেতৃত্বৰ উৎকৰ্ষ বঁটা (দক্ষিণ এছিয়ান অংশীদাৰিত্ব সন্মিলন আৰু ব্যৱসায়িক উৎকৰ্ষ বঁটা ১০ ডিচেম্বৰ ২০২১, কলম্বো, শ্ৰীলংকা) আৰু ২০২১ চনত ষ্টাৰ সংগীত আৰু চলচ্চিত্ৰ বঁটাত শ্ৰেষ্ঠ ডুৱেট আৰু লোক-গায়িকা হিচাপে সন্মানিত হৈছে।

প্ৰাৰম্ভিক জীৱন

২০১০ চনত কাঠমাণ্ডুত প্ৰথম মুখামুখি হোৱাৰ পিছত ৰসেইলী আৰু ৰমেশ শিৱশংকৰে বিবাহ পাশত আবদ্ধ হৈছিল। ২০১১ চনৰ ২৪ নৱেম্বৰত নেপালত তেওঁলোকৰ বিবাহ অনুষ্ঠান অনুষ্ঠিত হৈছিল।

তথ্য সংগ্ৰহ

শ্ৰেণী:নেপালৰ কণ্ঠশিল্পী
২০২১ৰ অসম ভূমিকম্প

২০২১ চনৰ অসম ভূমিকম্প ২০২১ চনৰ ২৮ এপ্ৰিলৰ ০৭:৫১ বজাত ভাৰতৰ অসমৰ ঢেকীয়াজুলিৰ পৰা ১১ কিলোমিটাৰ (৭ মাইল) দূৰত্বত ৩৪.০ কিলোমিটাৰ (২১.১ মাইল) গভীৰতাত হোৱা ৰিচটাৰ স্কেলৰ ৬.০ মাত্ৰাৰ এটা ভূমিকম্প৷ ভূমিকম্পটো মুখ্য চহৰ গুৱাহাটীৰ পৰা ১৪০ কিলোমিটাৰ (৮৬ মাইল) উত্তৰে ৩৪ কিলোমিটাৰ (২১ মাইল) গভীৰতাত উৎপত্তি হৈছিল। এই ভূঁইকপৰ ফলত দুজন লোকৰ মৃত্যু হোৱাৰ লগতে কমেও ১২জন লোক আঘাতপ্ৰাপ্ত হৈছিল।

টেকটনিক চেটিং

অসম অঞ্চলৰ টেকটনিকছত ভাৰতীয়, বাৰ্মা আৰু ইউৰেছিয়ান প্লেটৰ অভিসৰণ ঘটিছে। মূল হিমালয়ান থ্ৰাষ্টৰ পৰা বিস্তাৰিত মেইন ফ্ৰন্টেল থ্ৰাষ্ট, মেইন বাউণ্ডেৰী থ্ৰাষ্ট আৰু মেইন চেণ্ট্ৰেল থ্ৰাষ্ট আদি শাখাসমূহৰ ক্ৰিয়াৰ ফলত ১৯৫০ৰ বৰভুমিকম্পৰ দৰে বৃহৎ ভূমিকম্প এই অঞ্চলত সংঘটিত হয়।

কাৰণ

হিমালয়ৰ পাদদেশৰ এক সামান্য গভীৰতাৰ তীৰ্যক-পিছলি যোৱাৰ ফলত ভূমিকম্পটো সংঘটিত হৈছিল। ভাৰতৰ নেচনেল চেণ্টাৰ ফৰ চিচমোলজীৰ বিশ্লেষণে প্ৰকাশ কৰিছিল যে ভূমিকম্পত মুখ্য ফ্ৰণ্টাল থ্ৰাষ্টৰ ওচৰত কপিলী ফল্টৰ কাষত পিছলি যায়। এইটো এক উত্তৰ-পূৱ গাঁথনি যি শ্বিলং মালভূমিৰ পূৱৰ পৰা অসম উপত্যকাৰ মাজেৰে ভূটানলৈকে যায়। ইয়াৰ মুঠ আনুমানিক দৈঘ্য ৩০০ কিঃমিঃ দৈৰ্ঘ্য, আৰু প্ৰস্থ ৩০ কিঃমিঃ। ইয়াৰ মুখ্য স্লিপ চেঞ্চ হৈছে সোঁ-পাৰ্শ্বীয় ষ্ট্ৰাইক-স্লিপ।

একেটা ফল্টৰ ফলতেই ২০০৯ চনত ভূটানত ৬.১ প্ৰাৱল্যৰ ভূমিকম্প হৈছিল বুলি ধাৰণা কৰা হয়, যাৰ ফলত ১১জন লোক নিহত হয় আৰু প্ৰায় একডজন লোক আহত হয়। একেটা কাৰণতেই ১৮৬৯ আৰু ১৯৪৩ চনত আন দুটা ৭.০+ প্ৰবল্যৰ ভূমিকম্পই অসম উপত্যকাক জোকাৰি গৈছিল, লগতে ২০১৬ চনৰ ইম্ফলৰ ভয়ংকৰ ভূমিকম্পৰ কাৰণো এইটোৱেই আছিল বুলি ধাৰণা কৰা হয়। প্ৰভাৱিত অট্টালিকাবোৰৰ ভিতৰত নগাঁৱৰ এটা বহুমহলীয়া অট্টালিকা ইয়াৰ কাষতে থকা আন এটা অট্টালিকাৰ দিশে হেলনীয়া হৈছিল আৰু ওচৰৰ অট্টালিকাত ভেজা দি ৰৈছিল। ঘৰ আৰু বাণিজ্যিক ভৱনৰ দেৱালতো ফাঁট আদি দেখা গৈছিল। ইটা আদি খহি বাহন আদি ক্ষতিগ্ৰস্ত হৈছিল। উৎপত্তি স্থলৰ ওচৰে পাজৰে ভূমিস্খলন, মাটি ফাটি পানীৰ নিৰ্গমন আৰু মাটিৰ দ্ৰৱীকৰণৰ খবৰ পোৱা গৈছিল। চুবুৰীয়া ৰাজ্য ভূটানৰ অট্টালিকাসমূহৰো ক্ষয়ক্ষতিৰ খবৰ পোৱা গৈছিল আৰু দুজন ব্যক্তি আহত হৈছিল। ভূমিকম্পৰ ফলত হোৱা আতংকত হৃদৰোগত আক্ৰান্ত হৈ কামৰূপ মেট্ৰ' আৰু নগাঁও জিলাৰ দুজন লোকৰ মৃত্যু হোৱাৰ বিপৰীতে আন দহজন লোক আঘাতপ্ৰাপ্ত হয়।

তথ্য সংগ্ৰহ

শ্ৰেণী:প্ৰাকৃতিক দুৰ্যোগ
মৎস্যেন্দ্ৰনাথ

মৎস্যেন্দ্ৰ বা মৎস্যেন্দ্ৰনাথ, (পূৰ্ব দহ শতিকা) হিন্দু আৰু বৌদ্ধ ধৰ্মৰ এগৰাকী সাধু আৰু যোগী আছিল। ঐতিহাসিকভাৱে তেওঁক হঠ যোগ আৰু বহু সংখ্যক পুৰণি গ্ৰন্থৰ লেখক হিচাপেও জনা যায়। তেওঁক নাথ সম্প্ৰদায়ৰ প্ৰতিষ্ঠাতা সকলৰ মাজৰে এজন বুলিও কোৱা হয়৷ তেওঁ বিশেষকৈ কৌল শৈৱ ধৰ্মৰ সৈতে সংযুক্ত। তেওঁক ৮৪ মহাসিদ্ধৰ মাজৰ এজন বুলি ধৰা হয় আৰু গোৰক্ষনাথৰ গুৰু বুলি জনা যায়। মীননাথক হিন্দু আৰু বৌদ্ধ উভয় ধৰ্মৰে সাধু বুলি কোৱা হয়। কোনো কোনোৱে তেওঁক অবলোকিতেশ্বৰৰ অৱতাৰ বুলি বিশ্বাস কৰে।

জন্মস্থান

তেওঁৰ জন্মস্থান সম্বন্ধে বিভিন্ন কিম্বদন্তি পোৱা যায়। তিব্বতৰ সৈতে যুক্ত মৎস্যেন্দ্ৰনাথ যাক অবলোকিতেশ্বৰৰ অৱতাৰ বুলি ধৰা হয়, তেওঁ কামৰূপৰ এটা মছুৱৈ পৰিয়ালৰ সদস্য আছিল। তেওঁক কেৰেলাৰ ত্ৰিক্কানন্দ ত্ৰয়ম্বকেশ্বৰ মন্দিৰৰ পিছফালৰ মছুৱৈ সম্প্ৰদায়ৰ মাজত পোৱা গৈছিল।
অন্য এক সূত্ৰই তেওঁৰ জন্মস্থান উত্তৰ বংগ বুলি কৈছে। তেওঁলোকৰ মাজত কেইবাটাও সাদৃশ্য আছে। তেওঁলোকৰ দুয়োটা নাম লুই আৰু মীন মানে মাছ।

উল্লেখযোগ্য ৰচনা

মৎস্যেন্দ্ৰনাথক হঠ আৰু তান্ত্ৰিক ৰচনাৱলীৰ কৃতিত্ব প্ৰদান কৰা হয়। তেওঁক 'কৌলজ্ঞান নিৰ্ণয়', 'মৎস্যেন্দ্ৰসংহিতা', আৰু 'অকুলবীৰতন্ত্ৰম্'ৰ দৰে সংস্কৃত গ্ৰন্থৰ ৰচক বুলি কোৱা হয়।

তথ্য উৎস

শ্ৰেণী:হিন্দু ধৰ্ম
শ্ৰেণী:বৌদ্ধ ধৰ্ম